ธุรกิจ: สหรัฐฯ พบแหล่ง 'หินน้ำมัน' ใหญ่ที่สุดแห่งใหม่
บริษัทเครื่องบินโบอิ้งปลดพนักงาน / ทวิตเตอร์ระงับการใช้ของลูกค้าที่กลุ่มขวาจัด
กลุ่มผู้สำรวจน้ำมันดิบในรัฐเท็กซัส กล่าวว่า พบแหล่งหินน้ำมัน (shale oil) ที่บริเวณ Permian Basin ซึ่งคาดว่าน่าจะมีปริมาณสำรองสูงถึง 20,000 ล้านบาร์เรล หากคิดเป็นมูลค่าจะอยู่ที่ 9 แสนล้านดอลลาร์ สำหรับปริมาณน้ำมันจากแหล่งดังกล่าว บริเวณที่มีการก่อตัวของหินน้ำมันแหล่งนี้เรียกว่า Wolfcamp formation ซึ่งอาจถือได้ว่าใหญ่กว่า Bakken formation ในรัฐนอร์ธดาโกต้า ถึงสามเท่า ก่อนการค้นพบแหล่งหินน้ำมันแหล่งล่าสุดที่รัฐเท็กซัส Bakken formation ของรัฐนอร์ธ ดาโกต้าเป็นแหล่งหินน้ำมันที่ใหญ่ที่สุด บริษัทเครื่องบินโบอิ้งของสหรัฐฯ เตรียมปลดพนักงาน 500 คน และเตรียมโยกย้ายเจ้าหน้าที่อีก 2,500 คนไปยังสถานที่ใหม่สองแห่งในอีก 4 ปีจากนี้ สำนักข่าวเอพีรายงานว่า จุดประสงค์ของการเลิกจ้างและการโยกย้ายพนักงานก็เพื่อเพิ่มประสิทธิภาพในการบริหารจัดการสำหรับธุรกิจการบิน และความมั่นคงปลอดภัยทางอากาศ ทวีตเตอร์ระงับการใช้ของลูกค้าที่กลุ่มขวาจัดหลายคน หลังจากที่บริษัทกล่าวหาจะพยายามลดจำนวนข้อความที่เผยแพร่ความเกลียดชัง บัญชีผู้ใช้ของสถาบัน National Policy ซึ่งเป็นกลุ่มขวาจัดของคนผิวขาว และของผู้บริหารนาย Richard Spencer ถูกระงับ และบัญชีของนักเคลื่อนไหว นาย Pax Dickinson ที่มีความคิดแนวขวาจัด ที่เรียกว่า alt-right ก็ถูกทวิตเตอร์ระงับการใช้งานเช่นกัน ทวิตเตอร์กล่าวในแถลงการณ์ว่า บริษัทมีกฎการมุ่งเป้าก่อกวนและคุกคามกลุ่มใดกลุ่มหนึ่ง และบริษัทสามารถระงับการใช้ของผู้ละเมิดนโยบายดังกล่าว